Al Jardí amb... Jordi Gràcia\n"A l'oratòria, si aconsegueixes crear un impacte positiu en els primers trenta segons, ja ho tens guanyat"\nSandra Palau i Jordi Gràcia\n“El món es divideix entre els que saben explicar històries i els que no” (Gabriel García Márquez). La felicitat és una recerca que dura tota la vida, diuen.\nEns vam conèixer en un parc, ja fa uns quants anys… Estava en un moment delicat, i aquell dia, la realitat tangible i brutal de la meva foscor m’envaïa especialment. Ell acabava d’arribar després de quasi dos anys voltant pel món i d’haver sobreviscut a l’atac d’un tauró… i jo, des de la meva tristesa, l’observava mentre em captivava l’energia i l’esperit aventurer que desprenia. Se’m va apropar tot encuriosit, i dibuixant un somriure trapella em va dir: “Et puc fer una pregunta?” I després del meu “sí” podríem dir que vaig emprendre un viatge iniciàtic… I és que l’essència del Jordi es contagia. Carismàtic, seductor, intens… Apassionat, cercador de sensacions, de novetats, de VIDA.\nNecessita aprendre constantment i gaudir de tot el que fa. Coneixem el Jordi Gràcia per la seva vessant periodística, en diferents col·laboracions en ràdio i televisió… Ja fa un temps però, que va decidir submergir-se en l’art de l’oratòria. El Jordi ensenya a parlar en públic, és coach d’oratòria i presentador d’esdeveniments. Ara, molts anys després d’aquella primera vegada, estem de nou asseguts al parc (un altre parc), i aprofito per a regalar-li la nova novel·la de Marina Hidalgo, Captiu, editada per La vocal de lis. És un cant a la vida, així que estic segura que la gaudirà. I no, no estem en el mateix estat vital, ja que ens hem mogut molt interiorment des de llavors… però la melodia és la mateixa, i totes les emocions tornen a girar al voltant d’aquella primera pregunta…\nQuines creus que són les tres paraules que et defineixen millor?\nLleugeresa, passió i intensitat.\nLa quarta seria “felicitat”, no?\nBé, jo puc dir que he conegut la felicitat en tota la seva plenitud. He estat feliç de manera constant dels 18 als 26 anys. Era tan feliç que em feia por tenir un accident de moto o de cotxe. De tan feliç que era em feia molta por morir.\n“De tan feliç que era em feia molta por morir”\nI què va passar a partir dels 26?\nVaig adonar-me que no gaudia plenament de tots els moments… Vivint molts instants de felicitat, és clar, però no era aquella sensació d’aleshores. Després va venir el viatge i vaig recuperar una mica aquella felicitat…\nSí. Abans de prendre la decisió estava fent de reporter a “El Club” de TV3. Aprofitant que el programa acabava vaig pensar que m’aniria bé fer l’Erasmus que no vaig fer en el seu moment.\nQuin era l’objectiu del viatge?\nEl primer objectiu era aprendre anglès, el segon aprendre a fer surf, i el tercer era perdre el temps. És que perdre el temps era una cosa que no havia fet mai…\nTenies una vida molt frenètica abans del viatge…\nSí… Bé, jo sempre vull fer moltes coses i em costa molt gestionar el temps… Dels 15 als 18 vaig treballar a la ràdio, després vaig estudiar Història…\nSí, el professor d’Història a BUP i COU m’apassionava. Explicava històries dins de la història, i això em va semblar espectacular… Després vaig estudiar Ciències de la informació.\nBé, tornem a EL VIATGE… Dos anys voltant pel món… Com va anar l’experiència?\nMolt bé. Però no vaig tenir la sensació d’un gran canvi quan vaig tornar…\nNo hi ha ‘un abans i un després’…\nNo. Sí que és veritat que viatjar et fa descobrir altres maneres de viure i veus que hi ha altres opcions, que potser ja sabies, però les experimentes i això et dona més flexibilitat. Però crec que jo era el mateix que abans de marxar.\nSuposo que l’accident que vas patir va ser el més impactant del viatge…\nHo vaig viure com si fos una pel·lícula. Estava a les Illes Fiji fent surf. L’aigua estava remoguda perquè havia plogut, i a més era època d’aparellament de taurons… Estava estirat a la taula i el tauró em va agafar el peu, gràcies a la taula de surf no va aconseguir arrossegar-me… Era una cria de tauró.\n“Quan te n’adones que la teva vida està en risc, et surt tota l’adrenalina, és l’instint de supervivència”\nUff, no m’ho puc ni imaginar…\nPensa que quan te n’adones que la teva vida està en risc, et surt tota l’adrenalina, és l’instint de supervivència.\nJa, suposo que després surt tot…\nSí, però com t’he dit ho vaig viure tot com si fos una pel·lícula. Quan vaig arribar a l’hospital em van tenir vuit hores esperant…\nAmb el peu penjant…\nBé, abans de l’hospital vaig anar a l’ambulatori… Així que el peu estava recollit…\nAh, llavors perfecte…\nJo no tenia assegurança, estava en un hospital públic… Mentre esperava, l’amic que em va acompanyar va descobrir on estava la morfina…\nEt va salvar la morfina…\nSí, el meu amic me l’anava administrant seguint el seu propi criteri. Així és que quan em van atendre estava col·locadíssim… Em van operar i no em vaig assabentar de res, tot em semblava perfecte.\nL’operació va anar bé, doncs.\nSí, tot bé, i el peu perfecte.\n“Vaig tenir un petit bloqueig fent ràdio… Em vaig adonar que ja no ho gaudia”\nI just quan acabaves d’aterrar a Barcelona ens vam conèixer…\nSí… Recordo que era l’època que vaig estar a Rac1, fent col·laboracions amb Jordi Basté i Toni Clapés. I aquell any vaig tenir un petit bloqueig fent ràdio… Em vaig adonar que ja no ho gaudia. I ho vaig deixar.\nLlavors va ser quan vaig començar amb l’oratòria.\nHo trobo molt necessari… Jo em poso molt nerviosa quan he de parlar en públic…\nTots estem nerviosos. Els nervis són inevitables.\nHo hem d’assumir, doncs…\nExacte. No cal perdre el temps intentant evitar-los.\n“A l’oratòria, si aconsegueixes crear un impacte positiu en els primers trenta segons, ja ho tens guanyat”\nAlgún consell per gestionar-los?\nS’ha d’intentar que el públic no els noti. La clau està en els primers trenta segons i els darrers trenta. Si aconsegueixes crear un impacte positiu en els primers trenta segons, ja ho tens guanyat. Això no significa que t’hagis de memoritzar molt bé el discurs… El que has de fer és centrar-te en el to de veu i els moviments del cos.\nIntentar transmetre seguretat, no?\nSí, i positivitat. Sigui com sigui el discurs, s’ha de començar sempre amb un silenci d’un segon, mirar tothom i somriure.\nJo tendeixo a accelerar-me…\nSí, és normal. És instintiu. Tenim un grup de persones davant i el que volem fer és escapar…\nCreus que tothom és capaç d’aconseguir sortir-se’n?\nI tant! Molta gent creu que només ho poden aconseguir els extravertits, i no és així. Quan una persona molt extravertida em ve i em diu que vol millorar la seva oratòria és difícil… perquè tenen molts vicis adquirits, que segur que l’ajuden a sobreviure, però millorar és més complicat. En canvi, algú més tímid pot començar de zero, és molt més fàcil. L’evolució és molt bona.


El poeta nord-català tenia 90 anys\n2 min. BARCELONA 13/09/2011 13:23\n260x366 Retrat de Jordi-Pere Cerdà Retrat de Jordi-Pere Cerdà\nNascut el 4 de novembre de 1920 a Sallagosa, Antoni Cayrol –que signaria les seves obres amb el pseudònim de Jordi-Pere Cerdà– va créixer en l'ambient polític, cultural i social de l'Alta Cerdanya, geografia que evocaria més endavant als seus poemaris i reculls de contes. Els seus primers passos en el món de la literatura van ser a l'inici de la Segona Guerra Mundial, l'any 1941, quan va donar a conèixer quatre sainets de teatre que havia escrit l'any anterior i que van ser representats al seu poble natal. El 1942 va marxar a fer de soldat: quan va tornar, va provar de fer teatre i va incorporar en la seva obra literària elements que mostressin la realitat lingüística, la literària –la recuperació de les rondalles– i la vida social de la Catalunya Nord.\nVa viure a Sallagosa fins al 1960, any a partir del qual es va establir a Perpinyà, on va dirigir una llibreria fins al 1976 i, sobretot, va promoure activitats catalanes al Rosselló i va donar a conèixer els problemes de la cultura catalana a la Catalunya Nord amb col·laboracions a Les Lettres Françaises i en números especials de la revista Europa. La Creu de Sant Jordi 1986 i l'edició de la seva poesia completa l'any 1988 a Columna el van donar a conèixer als lectors catalans. L'any 1990 es va representar al Teatre Romea una de les seves peces teatrals més emblemàtiques, Quatre dones i el sol. Cinc anys més tard, Cerdà va rebre el Premi d'Honor de les Lletres Catalanes, i el 1999 li va ser atorgat el Premi Nacional de Literatura per la novel·la Passos estrets per terres altes . L'últim homenatge que va rebre va ser durant aquest darrer Sant Jordi.


El país on Twitter no afavoreix la ultradreta\nSegons un nou estudi, Alemanya és l'únic país en què els algorismes de Twitter no afavoreixen les fonts dretanes i ultradretanes\n30.12.2021 - 20:51\nActualització: 30.12.2021 - 21:43\nNo hi ha dubte que molts dels pronòstics més arribistes sobre l’impacte de les xarxes socials en la nostra vida quotidiana s’han complert pràcticament fil per randa: eines com ara WhatsApp i Twitter no existien no fa ni dues dècades, però avui dia no sembla exagerat afirmar que a molts ens costaria imaginar el nostre dia a dia sense l’una o l’altra. Però si bé fins i tot als més tecnoescèptics els costaria de negar molts dels beneficis que ens han brindat aquestes plataformes, també val a dir que les xarxes socials han originat les seves pròpies problemàtiques, o bé n’han exacerbat d’existents. Un cas paradigmàtic és la tendència de portals com ara Facebook i Twitter a redirigir els usuaris –de manera més inadvertida o menys– cap a tota mena de continguts extremistes, amplificant així l’audiència de la ultradreta. És un efecte que, segons un nou estudi, sembla que afecta tots els països tret d’un: Alemanya.\nUna llei pionera contra l’odi a les xarxes\nL’any 1960, en resposta a una onada d’atacs antisemites en unes quantes ciutats de la República Federal Alemanya, les autoritats del país aprovaren un seguit de lleis contra la incitació a l’odi (volksverhetzung) amb l’objectiu de criminalitzar el negacionisme de l’holocaust; amb el temps, la legislació s’amplià fins a abastar els discursos d’odi contra les minories racials i ètniques, com ara els jueus. Si bé van ser concebudes per al món analògic, amb l’arribada d’internet es posà el focus d’acció en la lluita contra els discursos d’odi i s’han anat desplaçant cap al món digital, si més no en part. L’any 2012, per exemple, Twitter començà a censurar, a instàncies del govern alemany, els comptes que exhibien iconografia nazi, o bé havien publicat missatges denunciats per antisemitisme.\nPerò el veritable punt d’inflexió arribà el juliol del 2017 amb l’aprovació de la llei de compliment de les xarxes socials (netzwerkdurchsetzungsgesetz, més coneguda com a NetzDG), arran d’una nova onada –aquesta vegada virtual– d’incidents d’apologia del racisme i el feixisme. La legislació, sense pràcticament homòlegs en cap més país del món, obliga les plataformes amb més de dos milions d’usuaris a Alemanya (com ara Twitter, Facebook, YouTube i Instagram) a eliminar qualsevol contingut “clarament il·legal” en vint-i-quatre hores com a molt –en “casos complexos” en què la “il·legalitat” no és evident, la companyia té set dies, a tot estirar, per a investigar el contingut en qüestió i decidir si l’elimina. La clau de la reforma no raïa tant en el fet que imposés noves obligacions legals a aquestes plataformes –que, de fet, ja eren considerades legalment responsables d’eliminar aquesta mena de contingut– sinó en el fet que feia créixer dràsticament les sancions per incomplir la legislació contra la incitació a l’odi, amb penes monetàries que es poden enfilar a cinquanta milions d’euros. Per això, en els mesos anteriors a l’entrada en vigor de la llei, el primer d’octubre de 2017, les plataformes digitals van augmentar enormement la vigilància a la xarxa: Facebook, per exemple, va contractar centenars de treballadors per a reforçar les operacions de monitoratge en anticipació de la reforma.\nAlemanya, l’única excepció\nEl resultat és que Alemanya és l’únic país en què les xarxes socials no magnifiquen els comptes i continguts d’ideologia dretana. Ho diu un nou estudi que ha analitzat l’activitat a Twitter de més de 3.600 representants electes de set països diferents, entre els quals hi ha l’estat espanyol i el francès. Una de les conclusions més interessants de l’estudi té a veure amb els algorismes de personalització, usats per la plataforma d’ençà del 2016 per a determinar el contingut que veuen els usuaris –originalment, a l’usuari solament li apareixien els continguts dels comptes que seguia, en ordre cronològicament descendent. D’aleshores ençà, aquests algorismes han estat objecte de grans polèmiques pel seu biaix aparent cap a continguts de fonts dretanes i ultradretanes –enguany, Twitter ha reconegut finalment l’existència d’aquest biaix, i ha promès que treballarà per corregir-lo. Segons els autors, els partits de dretes es beneficien almenys tant dels algorismes de personalització, i sovint substancialment més, que no pas els seus rivals d’esquerres en tots els països examinats amb l’excepció d’Alemanya, l’únic en què aquesta diferència estatísticament significant no s’aprecia. La comparació amb l’estat espanyol és particularment il·lustrativa: si bé el partit ultradretà Alternative für Deutschland (AfD), a Alemanya, i Vox, a l’estat espanyol, tenen una representació parlamentària si fa no fa equiparable, l’amplificació algorísmica del partit d’ultradreta espanyol és sensiblement superior a la d’AfD. Les conclusions de l’article sembla que confirmen l’experiència, a escala més anecdòtica, d’internautes com ara la periodista nord-americana Virginia Hefferman, que l’any 2018 va canviar la ubicació del seu perfil de Twitter dels Estats Units a Alemanya i instantàniament va deixar de rebre assetjament digital d’usuaris afins a la ultradreta.\nLa polèmica continua\nAixí i tot, no tothom ha rebut amb braços oberts la NetzDG, una de les propostes legislatives més controvertides d’aquests darrers anys a Alemanya. Alguns en critiquen allò que entenen com una intromissió injustificable –i possiblement inconstitucional– de l’estat en la llibertat d’expressió dels ciutadans. Les penes elevades per incompliment, diuen, fan que els administradors de les xarxes socials prefereixin pecar de precaució i esborrar qualsevol piulet polèmic, en lloc de mantenir-lo i enfrontar-se a una multa potencialment milionària: Twitter, per exemple, ha aixecat polseguera per haver censurat, unes quantes vegades, piulets que, si bé eren de mal gust, difícilment podien considerar-se objecte d’un delicte d’incitació a l’odi. Uns altres denuncien que el redactat tècnic de la llei és incoherent i confús, o lamenten que no prevegi vies per a facilitar l’ús dels canals de denúncia, que difereixen d’una plataforma a l’altra i sovint són notòriament difícils de fer servir per a l’usuari. A més, per bé que la llei sembla que ha tingut un cert impacte a Twitter, no és del tot clar que hagi estat tan efectiva en xarxes com ara Facebook, en què l’AfD continua tenint una sobrerepresentació important. La quantitat de propostes de derogació que se n’han tramitat al parlament alemany –fins ara sense èxit– és un bon baròmetre de l’oposició que, per un motiu o un altre, hi ha contra la llei.\nÉs per això que, al juny, l’executiu de la presidenta d’aleshores, Angela Merkel, va decidir d’introduir-hi certes reformes. Entre més mesures, s’hi han afegit requeriments per a facilitar l’ús dels canals de denúncia, s’han augmentat les exigències de transparència sobre el procés d’eliminació de continguts i s’ha instaurat un mecanisme intern d’apel·lacions pel qual l’usuari pot recórrer contra les decisions dels administradors de la xarxa social en què estigui registrat si considera que els continguts han estat esborrats de manera injustificada. Aquestes modificacions potser mitigaran les objeccions de caràcter tècnic i pràctic, però difícilment faran canviar de parer aquells qui, per qüestió de principis, consideren la llei un acte reprovable de “censura a mans privades, imposada per l’estat”. Sigui com sigui, no hi ha dubte que la qüestió de la regulació de les xarxes continuarà suscitant debat dins de les fronteres germàniques i fora, i que Alemanya continuarà assentant un exemple a emular –o bé ignorar, segons a qui es demani– per a la resta de països.


Amb la canya a punt, per Pau Vidal - TV3\nEstat alarma toc queda\nAmb la canya a punt\nL'assessor lingüístic d'"El llenguado", Pau Vidal, explica què representa per a un filòleg parlar de llengua en un programa de TV3. L'objectiu és poder "vendre" un producte fresc, ple de coloraines i que fugi del dogmatisme en la matèria\nConfessions del lingüista de guàrdia\nfilòleg i assessor lingüístic d'"El llenguado"\n15/01/2020 - 22.54\nEl Pau Vidal entre la Yolanda Sey i el Guillem Albà\nPer a un filòleg que es passa la vida tancat a casa remenant paperots reals i virtuals (que lluny que queden aquells temps xirucaires d'en Coromines\n), treballar per a un programa de televisió és tot un repte. En comptes de diecs de paper i alcovers digitalitzats que tanques o apagues quan tu vols, et trobes tot de gent que no són de la teva corda: directors, realitzadors, redactors, actors, tècnics\n, i, el que és pitjor, tots disposats a qüestionar els teus dogmes a cada moment, perquè ells no tenen el mateix punt de vista que tu sobre el fet lingüístic, i sobretot no s'alimenten exclusivament, com fas tu, de matèria verbal. De fet, segurament tenen el punt de vista de la gent normal, és a dir, més primigeni, més diguem-ne\nexperiencial. T'ajuden a recordar una de les regles bàsiques del bon filòleg, que és tenir sempre present que el malalt ets tu.\nPer això El llenguado ha sortit com ha sortit: fresc, ple de coloraines i sense ombra de dogmatisme (almenys fins allà on n'hem sabut), una virtut rara en aquests temps de sentències (no solament judicials) que vivim. És el resultat exacte de la interacció amb aquest grup de gent que m'han fet la feina tan fàcil i amb els quals jo mateix m'he espolsat una mica d'encarcaramenta filològica de sobre; fins al punt que, engrescats (perquè la llengua és com els tramussos: a mesura que en vas tastant et vas animant i ja no pararies), ens hem animat a salpebrar aquest retrat de la llengua catalana actual amb un parell o tres de seccions gamberres, per no dir brètoles, de les quals modestament en reconec la culpa. Perquè al català ara mateix li calen moltes coses (començant per un Estat), però un parell que li corren molta molta pressa són sentit de l'humor i una mica d'autoestima, que l'ajudin a destranscendentalitzar-la (no proveu de dir aquest mot tot sols a casa) i a fer-la més dúctil, més expressiva i més viva.\nL'equip d'"El llenguado" al plató del programa (CCMA)\nMoltes gràcies, doncs, a la Fúlvia Nicolàs i al seu equip per estar sempre amb la canya de pescar llenguados a punt, i encara més per deixar-me fer el ridícul tot encarnant aquesta paròdia de lingüista de guàrdia, perquè per una vegada jo també me'n podré enfotre. O encardar, que diuen les pelaies.\n"El llenguado", nou programa de TV3 sobre el català\nPosem a prova el català dels presentadors d'"El llenguado"\nYolanda Sey i Guillem Albà s'examinen de català\nYolanda Sey i Guillem Albà: "Retrobar el català de la Catalunya Nord ens va agradar molt"


» Inici » Oportunitats » #HabitemElSantPau\nProposta pionera d'edifici d'habitatges sobre el gimnàs Sant Pau\nPoden créixer les ciutats, sense necessitat de solars buits? Quines estratègies poden fer-les més denses, mixtes i equilibrades?\n#HabitemElSantPau és un projecte pilot per a la creació de 47 habitatges de titularitat públic-comunitària sobre el Gimnàs Sant Pau, en el barri del Raval de Barcelona. Aquest projecte comunitari, que parteix del veïnat, té un triple objectiu: la compra del gimnàs per part de l'Ajuntament, la continuïtat del Gimnàs Social Sant Pau i la construcció d'habitatges aprofitant l'espai no reblit sobre l'immoble, en una col·laboració entre l'administració pública, entitats socials i persones usuàries.\nLa proposta és pionera a diversos nivells: disseny participatiu, promoció públic-comunitària i gestió tripartita (Ajuntament, cooperativa i entitats). Representa una hibridació entre formes de cooperativisme i de promoció d'habitatge social públic, per a això ens hem inspirat en el sistema Community Land Trust, habitual en altres països. Quant a procés de construcció, es basa en sistemes existents de contractació socialment responsable i incorpora a les persones usuàries en una fase de autoconstrucció assistida. És un dels projectes emmarcat en ATRI, estratègia arquitectònica i urbanística desenvolupada per un equip multidisciplinari coordinat per Straddle3.\nEl Gimnàs Sant Pau va néixer fa 78 anys i en aquest temps s'ha convertit en un punt de trobada dels barris del Raval, Sant Antoni i Poble Sec, i un projecte social vital a la ciutat. Es tracta d'un equipament que es caracteritza per «la seva activitat solidària i en clau de barri, resultant un projecte que promou comunitat i vertebra el territori».\nDavant la finalització del contracte de lloguer en 2020 i les amenaces d'enderrocament de l'immoble, neix el projecte #HabitemElSantPau, que proposa una pregunta per al multi-referèndum en clau de ciutat previst per a l'estiu de 2018 amb un doble objectiu: d'una banda, impulsar un projecte pilot d'habitatge públic i inclusiu de 47 habitatges damunt del Gimnàs Social Sant Pau, i per un altre, garantir la continuïtat de l'acció solidària i comunitària d'aquest.\nEn el desenvolupament de la proposta ha participat un equip multidisciplinari en el qual han arribat a col·laborar fins a 50 persones, comptant amb l'adhesió de més de 30 entitats i 20.900 signatures de suport a la inclusió del projecte en una multiconsulta ciutadana promoguda pel propi Ajuntament.\nLa iniciativa promou, d'una banda, un sistema d'habitatge en règim cooperatiu (que formi comunitat i parteixi del múscul financer) i per una altra, que un terç dels habitatges estigui destinada a col·lectius exclosos o en risc d'exclusió.\nLa proposta és un híbrid entre habitatge social i un model de construcció parcialment desenvolupat mitjançant parceria (masoveria) urbana, ja que una part de cooperativistes substituiran l'aportació financera inicial per treballs de construcció i manteniment, permetent així la incorporació de perfils socials variats en la cooperativa.\nEs proposa que l'òrgan de gestió es basi en el model Community Land Trust, basat en un sistema tripartit: l'Ajuntament, la Cooperativa d'habitatge i una representació d'entitats arrelades al territori i amb funció social.\nEl futur edifici s'entén com una gran equipament amb funcions residencials. Les plantes baixa i soterrani estan dedicades a locals d'ús públic, principalment el gimnàs. En la planta primera trobem l'accés a la casa fàbrica que també funcionarà com a equipament obert al públic.\nA partir d'aquí cap amunt trobem una sèrie d'espais comunitaris orientats a les persones residents i que podrien incloure espais d'oci i reunió, bugaderia, cuina-menjador, dormitoris de convidats col·lectius, entre altres possibilitats. El seu ús definitiu es concretarà en la fase de disseny col·laboratiu del projecte bàsic.\nAquest avantprojecte que haurà de treballar-se amb la comunitat i per tant encara pot evolucionar. Podem veure que es proposen una diversitat de solucions d'habitatge, corresponent a diferents perfils d'unitats de convivència. Podem trobar unitats de 1, 2 i 3 dormitoris, amb diversitat de prestacions.\nL'accés als habitatges es produeix per unes passarel·les o grans replans que s'entenen com a espais de relació i que compten amb bona il·luminació natural i ventilació. Aquests corredors connecten nuclis de comunicació vertical, espais d'ús comunitari i habitatges. Els terrats són una extensió dels altres espais comunitaris, en aquesta proposta preliminar el més baix s'orienta principalment a l'oci, l'intermedi a la producció hortícola i el més alt a una combinació d'instal·lacions i horts.


CSA Carcaixent: CRÒNICA SÈNIOR A ALBAIDA 62-46 C.S.A. CARCAIXENT\nCRÒNICA SÈNIOR A ALBAIDA 62-46 C.S.A. CARCAIXENT\nNova derrota dels nostres a casa del col.líder del grup, però donant la cara al partit dins pràcticament l'últim minut del partit.\nL'equip és presentava a Albaida amb les baixes importants dels seus pivots Jose Olaso i Juan Villanueva, i del aler Arunas Samulionis. Per la seua part els jugadors del Sènior B Diego Gimeno i Juanjo Escandell reforçaren a l'equip.\nEl partit va començar molt igualat, els nostres conseguíen les primeres diferències al seu favor 6-9 al minut 7, però poc a poc, l'equip local recuperava la diferència fins a arribar al descans amb empat a 29.\nA la reanudació de l'encontre, va ser on l'equip visitant va agafar la renta suficient per a endur-se l'encontre, amb un 9-0 de parcial, en apenes 3 minuts.\nA pesar de tot els nostres poc a poc aconseguíen arrimar-se al marcador, tancant el tercer quart amb un ajustat 43-39 per als locals.\nL'últim quart va estar molt renyit, amb bones accións per part dels dos equips, però de nou una acció molt dubtosa, a falta de tres minuts per a finalitzar l'encontre, on l'arbitre va assenyalar falta antiesportiva que trencà difinitivament l'encontre a favor dels locals.\nPer part dels nostres jugaren: Luis (6), Natxo (5), Carlos (3), Juanjo (8), Pepe (4), Andreu (11), Antonio (2), Hèctor (7) i Diego (0).\nPublicat per Carcaixent Basket en 15:59


CRISTIANS SEGLE XXI DE GRÀCIA: CARACTERÍSTIQUES DE MARIA\nEvangeli (Lc 1,39-56) i comentari de J.A.Pagola.\n--Ets beneïda entre totes les dones i és beneït el fruit de les teves entranyes! 43 Qui sóc jo perquè la mare del meu Senyor em vingui a visitar? 44 Tan bon punt he sentit la teva salutació, l'infant ha saltat de joia dins les meves entranyes. 45 Feliç tu que has cregut: allò que el Senyor t'ha anunciat es complirà!\n47 el meu esperit celebra\n48 perquè ha mirat la petitesa\n49 perquè el Totpoderós\n50 i l'amor que té\n56 Maria es va quedar uns tres mesos amb ella, i després se'n tornà a casa seva. (Lc 1,39-56.BIC)\nLa visita de Maria a Elisabet permet a l’evangelista Lluc posar en contacte el Baptista i Jesús, abans fins i tot d’haver nascut. L’escena està carregada d’una atmosfera molt especial. Les dues seran mares. Les dues han estat cridades a col·laborar en el pla de Déu. No hi ha homes. Zacaries s’ha quedat mut. Josep és sorprenentment absent. Les dues dones ocupen tota l’escena.\nMaria, que ha arribat de pressa des de Natzaret, es converteix en la figura central. Tot gira al voltant d’ella i el seu Fill. La seva imatge brilla amb uns trets més genuïns que molts altres que li han estat afegits al llarg dels segles a partir d’advocacions i títols allunyats dels evangelis.\nMaria, «la mare del meu Senyor»\nAixí ho proclama Elisabet cridant i plena de l’Esperit Sant. És cert: per als seguidors de Jesús, Maria és primer de tot la Mare de nostre Senyor. D’aquí arrenca tota la seva grandesa. Els primers cristians mai separen Maria de Jesús. Són inseparables. «Beneïda per Déu entre totes les dones», ella ens ofereix Jesús, «fruit beneït del seu ventre».\nMaria, la creient\nElisabet la declara feliç perquè «ha cregut». Maria és gran no simplement per la seva maternitat biològica, sinó per haver acollit amb fe la crida de Déu a ser Mare del Salvador. Ha sabut escoltar Déu; ha guardat la seva Paraula dins del seu cor; l’ha meditat; l’ha posat en pràctica complint fidelment la seva vocació. Maria és Mare creient.\nMaria ofereix a tothom la salvació de Déu, que ha acollit en el seu propi Fill. Aquesta és la seva gran missió i el seu servei. Segons el relat, Maria evangelitza no només amb els seus gestos i paraules, sinó perquè allà on va porta amb ella la persona de Jesús i el seu Esperit. Això és l’essencial de l’acte evangelitzador.\nMaria, portadora d’alegria\nLa salutació de Maria comunica l’alegria que brolla del seu Fill Jesús. Ella ha estat la primera a escoltar la invitació de Déu: «Déu te guard… el Senyor és amb tu». Ara, des d’una actitud de servei i d’ajuda als que la necessiten, Maria irradia la Bona Notícia de Jesús, el Crist, a qui sempre porta amb ella. Ella és per a l’Església el millor model d’una evangelització joiosa.\nJé Antonio Pagola\nPublicat per CSXXIG a 22:13


Desembre de 2018 – Blog de l'Escola Catalana de Londres\nDesembre 25, 2018 gener 31, 2019 ~ escolacatlondres\t~ Deixa un comentari\nDes de l’Escola Catalana de Londres us desitgem a tots i totes unes molt bones festes de Nadal i un fantàstic 2019!\nDissabte 15 de desembre vam celebrar el final de trimestre i el Nadal amb un concert de luxe, un tradicional cagatió molt i molt generós, una llumineta de Nadal amb torrons, neules, cava i molt més i un berenar de germanor ben joiós. Gràcies a tots, alumnes, mestres i famílies pel vostre suport continuat a l’escola!\nVeieu algunes de les fotos de la festa:\nSi voleu mirar alguns vídeos del concert, aneu a la pàgina Concert de Nadal.\nFinalment, us deixem aquí el programa del concert perquè pugueu rellegir els poemes i continuar cantant les nadales a casa durant aquestes festes:\nEnhorabona als guanyadors i guanyadores de la panera de Nadal, i un agraïment especial als comerços que la van fer possible.\nI després de festes…\nAbans de marxar, feu un cop d’ull al calendari del proper trimestre. Us recordem que heu de renovar la matrícula abans del 4 de gener. Si teniu qualsevol dubte podeu enviar un correu a l’adreça de l’escola.\nGaudiu de les festes de Nadal i ens retrobem a classe novament el 12 de gener!\nDesembre 12, 2018 ~ escolacatlondres\t~ Deixa un comentari\nTenim ja moltes ganes de celebrar el Nadal a l’escola amb tots vosaltres!\nConsignes per la festa del dia 15:\nPatufets: vestits de negre o color ben fosc (blau marí o marró);\nAtrapalletres: portar gorres de llana i bufandes per anar ben abrigats al trineu;\nEncantalletres: jersei o samarreta de Nadal;\nPispalletres i cantaires adults: pantalons negres i jersei nadalenc.\nLes classes començaran puntualment a les 2:30. A les 3:30 us esperem a tots al hall per gaudir del concert de nadal (veniu amb ganes de cantar!). Tot seguit farem el tradicional cagatió, obert a tots els alumnes que hi vulguin participar (recordeu portar regalets amb el nom ben clar), rifarem una panera de nadal i gaudirem de torrons a l’hora de berenar.\nMots encreuats nadalencs de l’Escola Catalana\nMentrestant, us atreviu a completar aquest encreuat nadalenc? Dissabte sortejarem un premi entre tots aquells que el porteu completat correctament. Feu clic aquí per accedir a les definicions: ECL Encreuat Nadal 2018


CIBERMEDIOS - Informació sobre la marca\nMarca CIBERMEDIOS a Espanya\nEn data 10/12/2003 es va realitzar PERSONACION AGENTE, AGENTE ANTERIOR: 0283\nInformació sobre la marca CIBERMEDIOS amb el nombre M2022150\nLa marca CIBERMEDIOS amb el nombre M2022150 va ser sol·licitada el 08/04/1996. Es tracta d'una marca a Espanya pel que aquest registre no ofereix protecció en la resta de països. La marca CIBERMEDIOS amb el nombre M2022150 va ser sol·licitada per EDICIONES IBERICAS MULTIMEDIA CUATRO, S.L. mitjançant els serveis de Luis Miguel Polo Flores.\nRenovació de la marca CIBERMEDIOS amb el nombre M2022150\nAltres marques sol·licitades per EDICIONES IBERICAS MULTIMEDIA CUATRO, S.L.\nÉs possible conèixer totes les marques sol·licitades per EDICIONES IBERICAS MULTIMEDIA CUATRO, S.L., entre les quals es troba la marca CIBERMEDIOS amb el nombre M2022150. Si es desitgen conèixer més marques sol·licitades per EDICIONES IBERICAS MULTIMEDIA CUATRO, S.L. clicar aquí.\nÉs possible conèixer totes les marques sol·licitades a través de LUIS MIGUEL POLO FLORES entre les quals es troba la marca CIBERMEDIOS amb el nombre M2022150. Si es desitgen conèixer més marques sol·licitades a través de LUIS MIGUEL POLO FLORES clicar aquí.\nÉs possible conèixer totes les marques publicades a Espanya entre les quals es troba la marca CIBERMEDIOS. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


3 min. Barcelona 04/01/2016 11:37\n651x366 Artur Mas arriba al comitè executiu nacional de CDC, l'endemà del 'no' definitiu de la CUP a la seva investidura / CRISTINA CALDERER Artur Mas arriba al comitè executiu nacional de CDC, l'endemà del 'no' definitiu de la CUP a la seva investidura / CRISTINA CALDERER\nCap moviment. Junts pel Sí, després de rebre el no definitiu de la CUP a la investidura d’Artur Mas, va refermar-se en la candidatura del president en funcions i ja preveu l’escenari d’eleccions al març com el més probable. Convergència, després d’una reunió de la cúpula extraordinària ahir al vespre, va ratificar el seu líder com a candidat a la presidència. "Ara anem a la guerra", s’expressava de manera gràfica un membre de la direcció de CDC poc després que es conegués la decisió de l’esquerra alternativa. "Ens encaminem a nous comicis directament", assenyalaven des de l’entorn del Palau de la Generalitat. Si no canvia res, en els pròxims dies es coneixerà la data de les noves eleccions. Aquest dilluns al matí, el Parlament ja ha descartat convocar un altre ple d'investidura. La mesa havia reservat els dies 4, 5 i 7 de gener per fer el debat si Artur Mas hagués obtingut el 'sí' en el consell polític de la CUP.\n540x306 Anna Gabriel, Benet Salellas, Jordi Turull i Marta Rovira, a la junta de portaveus d'aquest dilluns al Parlament / FRANCESC MELCION Anna Gabriel, Benet Salellas, Jordi Turull i Marta Rovira, a la junta de portaveus d'aquest dilluns al Parlament / FRANCESC MELCION\nLa tensió interna a l’ Assemblea Nacional Catalana (ANC) per l’escenari de desacord també passarà a primer pla durant les pròximes setmanes. Un sector de l’entitat aspira a bastir una llista electoral, i ahir el seu president, Jordi Sànchez –que va demanar "perdó" per "haver demanat el vot per a qualsevol opció independentista", en referència a la CUP–, ja va advertir al 3/24 que es buscaran "fórmules d’unitat". Dins l’Assemblea hi ha veus que l’acusen d’anar "per lliure" i de seguir el dictat de Palau i de Convergència. Òmnium Cultural, en canvi, va optar per la cautela i va demanar "sentit d’estat" a l’hora de plasmar el mandat del 27-S.


Pablo Machín ja no és l'entrenador del Girona i fitxa pel Sevilla - Esport3 - TV3 i Catalunya Ràdio\nPablo Machín ja no és l'entrenador del Girona i fitxa pel Sevilla\nEl tècnic sorià ha arribat a un acord per desvincular-se de l'any de contracte que encara li quedava amb el club de Montilivi i es converteix en el pròxim entrenador del Sevilla per les dues pròximes temporades\n29/05/2018 - 11.10\nEl Girona ha anunciat de forma oficial que Pablo Machín deixa de ser l'entrenador del conjunt gironí. El tècnic sorià, que va arribar a la banqueta de Montilivi fa més de quatre anys, ha arribat a un acord per desvincular-se de l'any de contracte que encara li quedava amb el Girona i s'ha convertit en el pròxim entrenador del Sevilla les dues pròximes temporades.\nMachín ha mantingut una reunió amb els dirigents del Girona a les oficines de Montilivi per tancar els últims serrells de la seva desvinculació i després ha comunicat la seva decisió de marxar als jugadors amb aquest emotiu missatge:\nS'han acabat els rumors i ha arribat la confirmació. Me'n vaig al SEVILLA.\nEls que em coneixeu més sabeu que no soc gaire d'expressar sentimentalismes, però en aquest cas sí que m'hagués agradat fer-vos una fortíssima abraçada i agrair-vos sincerament tot el que m'heu aportat. Des del primer a l'últim, des del que més fins al que menys ha jugat. Per a mi, sempre ho he dit, tots heu estat importants i tots m'heu ajudat a ser millor i a aconseguir que clubs com el SEVILLA es fixin en mi. Segur que la bona marxa de l'equip també us ha fet més valorats a tots.\nSi algú ha sentit algun tipus d'injustícia, ho puc entendre i li demano disculpes, però, com sempre us he dit, les meves decisions sempre han estat pensant en el millor per al col·lectiu. Que sapigueu que ha estat un honor i estic molt orgullós d'haver-vos pogut entrenar.\nNo us entretinc més, que prou "xapes" us he ficat aquest anys.\nUn cop més, GRÀCIES DE COR I SORT, que encara que no cregui hi gaire, sempre s'ha de buscar.\nSempre estaré pel que em necessiteu.\nEl tècnic sorià, que aquest dimarts farà una roda de premsa de comiat a Montilivi a partir de les 11 del matí acompanyat pel president Delfí Geli i del director esportiu Quique Cárcel, seguirà la seva carrera al Sevilla, que ha pagat el milió d'euros de la clàusula de rescissió per fer-se amb els seus serveis. El conjunt andalús ja li ha donat la benvinguda amb un missatge al seu compte oficial de Twitter.\n Sevilla Fútbol Club (@SevillaFC) May 28, 2018\nEl llegat de Machín a Montilivi\nHan passat 4 anys i gairebé tres mesos de l'arribada d'un tècnic desconegut anomenat Pablo Machín a la banqueta del Girona. La seva missió era salvar un equip cuer i amb peu i mig a Segona Divisió B. Davant del Dépor i en l'última jornada es va aconseguir. El tècnic sorià es va guanyar la renovació.\nDos cursos seguits on l'ascens a Primera es frustrava van desanimar molts aficionats, però la tossuderia del de Gómara i el seu cos tècnic van servir per fer història amb el Girona. El 4 de juny del 2017, el conjunt blanc-i-vermell pujava per primer cop en els seus 87 anys d'història a Primera Divisió.\nLa temporada a l'elit del futbol espanyol seria més plàcida del que molts s'haurien imaginat. Derrotant gegants com el Reial Madrid a Montilivi o el Vila-real a l'estadi de la Ceràmica marcarien un curs en el qual es va lluitar fins dues jornades abans del final per accedir a places europees. La gran temporada de l'equip gironí va posar aquell tècnic, que havia arribat a Girona com un complet desconegut, a l'aparador. Aquest dilluns es posa punt final a l'era Machín a Montilivi.\nMachín s'acomiada dels seus jugadors\nL'últim bolero de Machín a Girona\nPablo Machín, al Sevilla; es busca tècnic per al Girona!


Pagament de la prestació. Generalitat de Catalunya\nCom s’efectua el pagament de la prestació?\nQuan es pot sol·licitar la prestació d’atur en la modalitat de pagament únic?\nCom i quan s'ha de renovar la demanda d'ocupació?\nEl SOC, un cop ha procedit al reconeixement de la prestació, remet al domicili de la persona sol·licitant la resolució adoptada. S’hi indica, entre altres dades, el període reconegut, la base reguladora, l’entitat pagadora, la data de pagament, etc.\nEl pagament de la prestació es realitza per mesos vençuts. Es fa a través de l’entitat bancària assignada per l’Oficina de Treball o mitjançant l’ingrés al compte a l’entitat financera escollida pel treballador.\nEl dret al cobrament de cada mensualitat caduca al cap d’un any del seu venciment corresponent.\nHi ha la possibilitat de percebre l’import total o parcial de la prestació en un únic pagament a través de la modalitat de pagament únic.\nLa capitalització o pagament únic de la prestació contributiva d'atur la poden sol·licitar les persones que vulguin iniciar un negoci com a autònomes o mitjançant una societat mercantil, o bé vulguin incorporar-se a una cooperativa o societat laboral (ja existent o de nova creació).\nEs pot sol·licitar en qualsevol moment, sempre que es tingui pendent de percebre, com a mínim, tres mensualitats de la prestació contributiva de la qual se sigui perceptor.\nModalitats de la capitalització:\nTotal: es rep per avançat el 100% de la prestació pendent de rebre per a despeses de posada en marxa del negoci o d'incorporació a la cooperativa o societat laboral o mercantil.\nParcial: es rep un percentatge de la prestació pendent de rebre, i la resta es destina a l'abonament mensual de les quotes de la Seguretat Social que corresponguin.\nNomés quotes: es destina l'import de la prestació pendent de rebre únicament a abonar les quotes a la Seguretat Social que corresponguin fins a percebre la totalitat de la prestació.\nLa capitalització es pot destinar als conceptes següents:\nA les despeses de constitució i posada en marxa d'un negoci, incloses les taxes i els tributs.\nA les despeses d'assessorament, informació i formació (amb un límit del 15% del total en el cas de persones treballadores autònomes i societats mercantils).\nEn el cas d'autònoms, a la inversió prevista en actiu fix o circulant per realitzar l'activitat.\nA l'aportació al capital social a la cooperativa, inclosa la quota d'alta.\nA la compra d'accions o participacions de la societat laboral o mercantil.\nA les quotes de la Seguretat Social.\nPer mantenir la condició de persones demandants d'ocupació i rebre cada mes el pagament de la prestació, heu de "segellar" o "fitxar l'atur" cada 90 dies, segons les dates establertes en el Document d'Alta i Renovació de la Demanda d'Ocupació (DARDO). Teniu tota la informació sobre el tràmit en el següent enllaç:\nData d'actualització: 24.03.2016


Lectura analítica i ensenyament: el comentari de textos literaris - Publicacions Editorial Graó\nCapítol Lectura analítica i ensenyament: el comentari de textos literaris\nEl capítol presenta, a partir de la proposta decomentari de textos, un panorama —inevitablement parcial, diu l’autor— dels estudis en què es basa el comentari de textos; ens prevé dels perills dels mètodes rutinaris i, en canvi, ens ofereix eines conceptuals i estratègies que, aplicades de manera flexible, poden fer «ensenyable» l’aprofundiment en la comprensió dels textos literaris. En proposa dos exemples ben diferents: el primer segueix un esquema canònic, i el segon és un exemple de comentari que l’autor qualifica d’obert, «menys subjecte a l’ordre del mètode». També s’inclouen diverses fonts i recursos sobre el tema.\nDidàctica de la llengua i la literatura, Formació i desenvolupament del professorat, Didàctica de la llengua, Didàctica de la literatura, Desenvolupament professional, Formació inicial del professorat, Formació continua del professorat/formació permanent,\nLa construcción de una postura ref...


Casal artístic – Escola d'Art de Celrà\nLlitat de famílies admeses i excloses al Casal Artístic 2021\nUn any més, des de l’Escola Municipal d’Art de Celrà i l’Àrea de Cultura organitzem el Casal Artístic, amb la voluntat d’oferir un espai de creació i oci per aquells nens i nenes que tinguin ganes d’experimentar, inventar, crear i passar-s’ho d’allò més bé a través de l’Art.\nMalauradament, amb el pas dels anys hem iniciat un camí d’allunyament de la natura, en el qual poc a poc hem anat perdent els lligams amb ella. Per reconnectar amb tot allò que ens envolta, la temàtica d’enguany és L’ARBRE vist com a concepte artístic i vital. Des de la pintura, la ceràmica, el dibuix, la fotografia, l’escultura i la restauració, farem un viatge per descobrir el fascinant combinat entre art i natura; perquè l’art, com un arbre, ens fa estar arrelats a la terra i alhora també ens fa créixer.\nTambé tindrem temps per divertir-nos i fer jocs d’aigua a la piscina municipal de Celrà. T’animes?\n– Rosa Rios / Restauració\n– Ció Abellí / Escultura\n– Montse Seró / Ceràmica\n– Jordi Ribot / Fotografia\n– Kim Perevalsky / Dibuix i Pintura\nLaura Francès / Organització i Suport\nESPAIS ON ES FARÀ L’ACTIVITAT\nLes activitats es desenvoluparan a l’Escola d’Art del Centre Cultural La Fàbrica, la piscina municipal i per l’entorn del municipi.\nCada infant ha de portar el seu material i no es podrà deixar a l’aula, ni compartir:\nCàmera de fotos digital o reflex (només el dia que us toqui fotografia)\nBanyador, tovallola, xancletes i crema de protecció solar (només el dia de piscina).\nEl material d’ús comú serà desinfectat diàriament. En cas que sigui material per compartir els infants s’hauran de posar els guants.\n2 setmanes 30,00 € 160,00 €\n3 setmanes 30,00 € 200,00 €\n4 setmanes 30,00 € 235,00 €\n5 setmanes 30,00 € 270,00 €\n1 setmana addicional 80,00 €\n* La matrícula es paga en el moment de la preinscripció i la resta abans de l’inici de l’activitat.\nNo inclou el cost del transport per a les sortides, que s’haurà de pagar el mateix dia. No inclou abonament a la piscina, aquells que no disposin d’abonament familiar han de comprar l’abonament especial casals que té un cost de 19,05 € i dona dret a fer ús de la piscina durant les hores de casal. L’abonament s’ha de comprar directament a les instal·lacions de la piscina abans del primer dia de casal.\nEs faran, en principi, via Zoom.\nAbans de les inscripcions:\nDilluns 22 de febrer, a les 18:30 h.\nID de la reunió: 331 860 8068\nCodi d’accés: JS50W7\nAbans de l’inici del taller:\nDilluns 21 de juny, a les 18:30 h.\nPer a més informació consulteu la web escoladart.celra.cat\nDe l’1 al 7 de març, per internet al següent enllaç: https://celra.cat/casalartistic i presencialment a l’Ajuntament de Celrà en el seu horari d’obertura.\nPer fer la preinscripció s’ha de fer un pagament de 30 €.\nDel 4 al 9 de maig, per internet al següent enllaç: https://celra.cat/casalartistic i presencialment a l’Ajuntament de Celrà en el seu horari d’obertura.\nCal adjuntar full d’autoritzacions signat, fotocòpia DNI del participant (si en té) i del pare/mare/tutor legal, fotocòpia de la targeta sanitària i fotocopia del llibre de vacunes. Les participants al casal artístic 2020, no cal que tornin a presentar la documentació (DNI i targeta sanitària), excepte si l’han renovat.\nPreu tota la setmana: 30,00 €\nPreu esporàdic: 8,00 €\nPer sol·licitar el servei de menjador tota la setmana o esporàdic, s’ha de gestionar directament amb el Casal de Patinatge.\nCriteris de prioritat en l’atorgament de les places\nEn primer lloc, les sol·licituds de famílies en que el/la menor a qui s’inscriu i pare/mare/tutor/a estiguin degudament empadronats/des a Celrà a data 1 de febrer de 2021.\nEn segon lloc, si queden places disponibles, les sol·licituds de famílies que resideixin en altres municipis.\nFamílies nombroses: 2 punts\nFamílies monoparentals: 2 punts\nEmpadronament de 1 a 3 anys: 3 punts\nEmpadronament de 4 a 8 anys: 4 punts\nEmpadronament a partir de 9 anys: 5 punts\nEn cas de sol·licituds de famílies empadronades en altres municipis es prioritzarà el jovent que durant el curs 2020 – 2021 hagi estat escolaritzat a algun centre educatiu de Celrà.\nMés informació: 972.49.20.01 /cultura@celra.cat / https://escoladart.celra.cat\nSi l’infant ha de marxar sol a les 13.30 h, cal que informeu als professors i monitors, i que signeu el full d’autorització.\nEs recomana no portar mòbils, ni diners en efectiu. Si algun nen/a ho necessita, cal que ho informi al professorat, que guardarà el dispositiu durant les hores d’activitat.


Entitats educatives fan una crida a concentrar-se en defensa de l'escola catalana - somVallès\nEntitats educatives fan una crida a concentrar-se en defensa de l'escola catalana\nEl Marc Unitari de la Comunitat Educativa (MUCE) fa una crida a oposar-se als intents de centralització de l'educació per part de l'Estat\nDimecres, 25 d'octubre de 2017 | 11:32h\nEl Marc Unitari de la Comunitat Educativa (MUCE) –plataforma formada per diverses entitats i organitzacions relacionades amb el sistema educatiu de Catalunya, com la FaPaC o CCOO, entre d'altres–, ha convocat per aquest dimecres a la tarda (18 h) concentracions davant dels ajuntaments de totes les capitals de comarca i també de Mollet en defensa de l'escola catalana.\nArran del qüestionament per part de diversos partits polítics de l'Estat de la tasca docent del professorat a Catalunya, acusant d'adoctrinament i fomentar l'odi contra Espanya, el MUCE condemna aquestes declaracions, "que ens semblem una falta de respecte per tots els i les docents de Catalunya, atacant la seva professionalitat com a eina política per centralitzar les competències educatives".\nTots aquests atacs, afegeix CCOO, "no és només contra els docents, és un atac contra l'educació pública que ha estat i és la garant del clima de respecte social que vivim al nostre país". També el Casal de Mestre de Granollers s'afegeix a la crida recordant que "seguirem lluitant per una escola catalana, pública, laica, coeducadora i democràtica".\nDavant d'això i del risc d'aplicació de l'article 155, que suposaria la intervenció del Departament d'Ensenyament per part de l'Estat, les entitats fan una crida a concentrar-se aquest dimecres a les 18 h davant dels ajuntaments de capitals de comarca, així com també a Mollet del Vallès, en defensa de l'autonomia i del model d'escola catalana.


Els costos de portar la Fórmula 1 a València La República\nEl circuit urbà de Fórmula 1 que els cervells del PP al País Valencià s’han empescat costarà més diners del que inicialment es pensaven. De moment caldrà desmantellar el Boulevard enjardinat de la Copa Amèrica, construït aquest estiu, per tal d’adaptar-lo al circuit urbà. El Boulevard Copa Amèrica ha costat 9 milions d’euros, i se suma al pont llevadís que caldrà adaptar a l’ample de la pista i que costarà 12 milions d’euros més.\nEl Boulevard de la Copa Amèrica, una zona enjardinada amb 25.000 m2 de zones verdes, haurà de ser desmantellat, almenys parcialment, per tal d’acceptar el pas dels monoplaces de Fórmula 1, previst per l’estiu de 2009.\nLa urbanització i adaptació d’aquesta zona de passeig i lleure la van licitar per 9 milions d’euros, i s’hi van instal·lar cafeteries i restaurants de luxe que ara caldrà desmantellar. Tot i això, d’ençà de la bogeria de la Copa Amèrica la zona és pràcticament desèrtica i les terrasses han estat buides tot l’agost.\nLa Conselleria d’Infraestructures assegura que s’està intentant aprofitar al màxim les vies existents i malmetre al mínim l’ús urbà de la zona de la dàrsena, on s’instal·larà el circuit.\nEl pont llevadís és un altre dels focus de preocupació de cara al nou circuit. Caldrà desplaçar-lo al canal i adaptar-lo, tot ampliant-ne l’amplada, a la mida de les pistes de Fórmula 1. Les obres d’aquesta adequació ja s’han licitat, i costaran uns 12 milions d’euros.\nDe moment 21 milions d’euros per adaptar el Port de València a una prova de fórmula 1 que es celebrarà un cap de setmana l’any.


Jo portejo, tu porteges, ell porteja – Una mare i la seva tribu\nJo portejo, tu porteges, ell porteja\n26 gener, 2017 20 Mai, 2017 Una mare i la seva tribu\nA poc a poc m’anireu coneixent, dono moltes voltes a tot. Per això la necessitat d’aquest blog. En canvi quan estava embarassada, el cap no em donava per gaire i no vaig pensar amb tot el que passa després del part. És a dir la Criança.\nJa no dic el post-part, que no en tenia ni idea, si no de tot el que implica criar un/a fill/a: prendre decisions, fer sacrificis o canvis de prioritats tot depèn de com es miri, adaptar-e a la nova logística i sobretot sentir mil comentaris i critiques.\nSegurament va ser un mecanisme de defensa per poder gaudir de l’embaràs entre vomitada i vomitada. Si senyors, sóc d’aquelles estranyes criatures que va vomitar fins al tercer trimestre. Existim! I per això estic immensament agraïda al meu caparró. Les coses millor descobrir-les poc a poc i quan toca. Si serveix pels nens, també per mi!\nQuan em vaig quedar embarassada només tenia una cosa clara: jo volia portejar!! Encara no sabia res d’aquest món ni que existia aquest estrany verb i les seves conjugacions però havia vist mares amb els seus nadons a sobre i pensava que era una imatge molt bucòlica que m’agradaria reproduir. En canvi, si em preguntaven pel cotxet, no mostrava massa interès. Em limitava a contestar m’ho deixen, no en necessitem o a casa tenim una escala horrorosa no se si l’utilitzaré gaire i la gent em mirava com si vingués d’un altre mon. En aquell moment no acabava d’entendre perquè però ara ho veig més clar.\nPer mi el cotxet era un d’aquells objectes que has de tenir, que ningú es qüestiona i que és purament pràctic. Així doncs, quin problema hi havia en que me’l deixin? La tarda en que el meu xicot, la panxota , el gos i jo varem recollir el cotxet de tercera mà vaig començar a pensar que hi havia alguna cosa més al darrera. Els desconeguts que abans no em deixaven seure a l’autobús ara em mirava amb tendresa. Amb aquella cara de whatsapp amb els cors als ulls. Caminant amb el cotxet vaig tenir la sensació que el nen estava apunt d’arribar, fins i tot crec que vaig sentir alguna contracció. L’impacte va ser encara més gran quan vaig veure la nostre imatge a un aparador. Per primera vegada érem una família! Una família que no reconeixia, però una família. Mai havia pensat que el cotxet fos un catalitzador, un símbol tant clar. Et fa família. Així de cop i volta. Us dóna una intimitat molt pública. Diu ben alt a tothom que a casa teniu un nadó, encara que no el puguin veure, encara que no hagi nascut.\nAquella sensació em va agradar, tot i que no m’omplia. Jo seguia pensant en el fulard, en aquell farcellet on es veu la carona feliç d’un nadó en perfecte harmonia amb la mare. Així que tot feliços varem anar a un taller de porteig. No tenia ni idea que allò obriria la caixa dels trons!!! Em vaig enganxar i el meu xicot també. Després va venir el ioga per embarassades, el part natural, la lactància materna exclusiva, els llibres de criança respectuosa… i les mirades de ets una extraterrestre o estas boja van anar creixent fins formar part del meu dia a dia.\nJo, més tossuda que un totxo, vaig sortir de l’hospital amb el nen al fulard i agafadeta de la ma del pare. Em mirava a tots els aparadors. Ara sí que veia una família, la meva família. Segurament afegir el meu fill a la fotografia va ser clau, però des d’aquell dia el portegem sempre. Hem tret el cotxet vint cops en sis mesos 6 i la nostra intenció és seguir portejant fins que nosaltres pugem o fins que el nen demani a crits caminar. Llàstima que el gos no pugi portejar. Es farien encara més amics.\nPer mi el porteig va ser la clau per anar definint-me com a mare. Va portar a la meva vida idees tan innovadores com que “els nens no es malcrien per tenir-los als braços”, que “el nostre cos esta preparat per parir”, que “totes les mares tenim llet” i finalment em va obrir al món de la criança respectuosa. Esta clar que pots practicar criança respectuosa sense portejar ni un sol dia, i que pots portejar durant anys i no respectar mai al teu fill; però per mi les dues pràctiques van juntes. Com moltes mares he aprés moltes coses amb la maternitat, sobre mi, sobre la manera de veure la vida… però crec que la més valuosa per poder viure la maternitat amb alegria i respecte és entendre que en això de la Criança cada casa és un món. El que serveix a uns, no serveix als altres. I els matisos i els grisos són essencials per sobreviure i ser feliç.\nAmb el porteig s’activa molt fàcilment en la gent el mode “fer comentaris que no toquen a mares i pares primerencs”. És cert que la gent també et mira amb ulls de tendresa o enveja, segurament més exageradament que amb un cotxet, però l’altra part és molt lletja i pot ser molt dura perquè se’n senten de tots colors. Al principi quan algú em mirava amb un somriure de superioritat i em deia aviat ja no el podràs portar així…, com aquell que et diu que aviat deixaràs de fer coses rares per tornar a la normalitat que és el que toca, em venien tots els mals. Em perdia en explicacions absurdes, perquè no ho volen escoltar, sobre els beneficis del porteig. Però ara sis mesos més tard simplement somric i els hi dic Si, per això aprofito ara i marxo tan contenta. Si més endavant no ho puc fer, serà una pena perquè m’encanta, però estaré contenta perquè ho he fet tant com he pogut. Si seguíssim aquesta lògica mai donaríem el pit o pujaríem als nostres fills a coll i be o senzillament jugaríem amb ells, perquè tard o d’ora ja no ho podrem fer. Per això, jo aprofito ara. Com diuen les mares de la tribu, els moments passen i no tornen i fa moooolta pena.\nJo el que he viscut amb el poteig és això, i el principal comentari era aquest, però.. i tu?Porteges? Com vas interessar-te per aquest món? Has tingut la mateixa sensació que jo portejant el teu fill/a?\nCriança Criança respectuosa Família Porteig Portejar\nEntrada anteriorAra som una tribu!\nSegüent entradaTempus fugit


Si ets de visita a Barcelona, hi ha una eina que no has d’oblidar ficar a la teva motxilla: una bona guia de la ciutat.\nGuies n’hi ha moltes, i gairebé totes coincideixen en l’essencial: transports, una llista de carrers, el plànol clau i poc més. Avui, des d’ShBarcelona volem proposar-te’n una d’especial: Moleskine City Notebook. Ve a ser com una guia de viatges normal, però amb una peculiaritat: el contingut l’has d’aportar tu, i t’ajuda a fer-ho d’una manera intuïtiva, personal i divertida. És un autèntic llibre de viatges.\nVegem el seu contingut:\nEn obrir aquesta guia comptes amb el Plànol Clau, que resumeix la configuració global de la ciutat, i mostra la seqüència i la ubicació dels plànols de la zona, al costat del plànol del metro i la llista de les estacions.\nTrenta-sis pàgines de plànols de zona a escala, un mapa detallat del centre de la ciutat i un índex alfabètic dels carrers.\nSetanta-sis pàgines en blanc perquè puguis escriure les teves notes: els teus records, pensaments, històries i anècdotes.\nUn arxivador personal de noranta-sis pàgines amb dotze seccions en dues sèries de sis, separades per solapes. En la primera sèrie de sis, les solapes estan marcades amb símbols, i a la segona vénen en blanc, perquè puguis personalitzar-les amb els diferents adhesius inclosos.\nTrenta-dues fulles separables per poder escriure notes i missatges que pots intercanviar.\nDotze fulls transparents que es poden fixar sobre els plànols i mapes per dibuixar una ruta sobre la marxa.\nQuè et sembla? Completa, oi?\nI tot dins d’una elegant llibreta Moleskine que cap a la butxaca (mides 9 X 14 cm), i molt lleugera, amb uns acabats perfectes i elaborada amb materials de qualitat i en paper lliure d’àcids. Creada d’una manera respectuosa amb el medi ambient i dissenyada per durar molts anys.\nTambé és un regal perfecte per sorprendre a amics o familiars que et visitin: els hi pots regalar una d’aquestes guies o bé nova, o bé ja emplenada amb les teves notes perquè recorrin la ciutat a través de les teves experiències.\nEt recomanem que et facis amb una per detallar la teva visita a la nostra ciutat. Les pots trobar al Corte Inglés, FNAC, i a llibreries especialitzades. Jo vaig ara mateix a cercar la meva abans que s’esgotin.


Mercats ecològics i un mapa per a adquirir productes de l'horta, l'aposta de València per l'alimentació sostenible | Valencia Extra\nDes de l’Ajuntament es continuen impulsant iniciatives que promoguen el consum de productes de proximitat\nCada vegada són més les persones que aposten per una alimentació saludable, però sobretot sostenible, de proximitat i de quilòmetre zero. L’horta de València és un dels grans patrimonis de la ciutat, que formen part de la identitat i la cultura valenciana. Per això, des de les administracions estan apostant per la seua posada en valor, i més concretament, des de l’Ajuntament de València s’han posat en marxa diferents iniciatives per a impulsar el consum de productes d’horta i de proximitat.\nAixí, la idea de ‘de l’horta a la taula’ cobra força amb els quatre nous mercats extraordinaris d’aliments ecològics i de proximitat amb els quals comptarà la ciutat de València. Com ja es va confirmar, una vegada a la setmana, el poble de Castellar-L’Oliveral i els barris de Benimaclet, El Pla del Remei i Malilla comptaran amb aquests mercats que tindran un màxim d’entre 15 i 20 parades.\nD’aquesta manera, els nous mercats de venda directa agroalimentària es localitzaran al carrer Figuereta, a Castellar-L’Oliveral; la plaça de Benimaclet, al barri del mateix nom; el carrer Martínez Ferrando, en el Pla del Remei, i el carrer Joaquim Benlloch, en Malilla. Una iniciativa, que s’emmarca en l’Estratègia Agroalimentària Municipal i l’Acord marc per a la recuperació i la reconstrucció de la ciutat de València en el context postcovid-19, i que té com a objectiu afavorir la sostenibilitat i la inclusió.\nNo obstant això, no és l’única acció que es durà a terme a la ciutat. I és que des de la Regidoria d’Agricultura, Alimentació Sostenible i Horta s’ha presentat un projecte per a la creació d’un mapa-guia que ajude la ciutadania a localitzar aquells punts on adquirir productes tant de l’horta, com de la mar. Una iniciativa, que estarà disponible a la fi d’enguany, i que ja ha arrancat amb un procés participatiu per a l’elaboració d’aquest mapa, que serà accessible a través del Geoportal de l’Ajuntament de València.\nCom va explicar el regidor Alejandro Ramón, “el mapa comptarà amb informació detallada dels productors dels productes, nom, foto, direcció, contacte i una breu història de la seua activitat, ja que del que es tracta és de posar a l’abast de la ciutadania aquest recurs perquè, de manera còmoda i accessible, puga conéixer qui està produint aquest tipus de productes, on l’està produint i on els poden adquirir”.\nL’èxit de totes dues propostes està més que assegurada, perquè no només el mercat agrícola de proximitat està guanyant força a la ciutat de València, sinó que ja és un fet que l’alimentació sostenible i de proximitat és la gran aposta de futur.


XIII Concurs Idees de Negoci – Col·legi Sant Gabriel Sant Adrià\nXIII EDICIÓ DEL CONCURS D’IDEES DE NEGOCI\nUn any més, els alumnes que cursen la modalitat de ciències socials, tant de primer com de segon de batxillerat, han participat en el Concurs d’Idees de Negoci, organitzat per l’Àrea de Promoció Econòmica de l’Ajuntament de Sant Adrià de Besòs.\nAquest concurs ha estat adreçat a tots els centres educatius de la ciutat i a tothom que hi volgués participar de forma individual Els millors projectes han estat premiats en tres categories: la idea més innovadora, la idea més viable i la idea més sostenible i/o solidària. El primer premi té una dotació econòmica de 600 €; el segon, de 300 €, i el tercer, de 150 €. A més, a la categoria de centres el premi és de 800 € per al primer, de 400 € per al segon i de 200 € per al tercer.\nEnguany s’hi han presentat un total de 124 projectes. El nostre centre ha obtingut el primer premi (en la categoria de centres) i, entre els nou projectes premiats, els nostres alumnes han guanyat un total de quatre premis en les diferents categories de negoci. Els alumnes de la nostra escola que han estat premiats pels seus projectes són els següents:\nPrimer premi a la idea més innovadora: Laia Tena Ríos i Ainoa Álvarez Revaliente. Aquestes dues alumnes van presentar el seu projecte a la UPC el dia 2 d’abril a lal II edició de Joves Talents.\nPrimer premi a la idea més sostenible i solidària: Núria Pérez i Oller i Laia Xu Zhu.\nAl col·legi també el van premiar amb el primer premi a la categoria centre d’ensenyament.


en busca del sentit perdut: NEW KIT ON THE BLOC\nAvui estreno projecte. Una nova pàgina en aquest bloc "mare" meu, que dona a llum un projecte llargament acaronat, d'escriure sobre el comportament humà a partir de les meves experiències. Es diu "KIT DE SUPERVIVÈNCIA".\nLa pàgina es troba a sota la capçalera del bloc i aquest és l'enllaç per si hi vols anar directament.\nPublicat per Antoni Marine a 9:58


El Govern destina 11,5 milions d'euros a ajudes a ens locals per finançar activitats i equipaments per a joves\nCom a novetat, i per tal de donar una major garantia de continuïtat als projectes, les subvencions passaran a ser bianuals\nEl Govern ha acordat destinar 11.504.396 euros en ajudes a projectes per a joves, elaborats en el marc del Pla Nacional de Joventut de Catalunya. Podran optar a aquestes subvencions tan ajuntaments com mancomunitats de municipis, consorcis constituïts per ens locals i entitats municipals descentralitzades.\nEls ajuts s'emmarquen dins de dues línies de subvenció. La primera, quantificada amb 7,5 milions d'euros, està destinada a subvencionar activitats adreçades a joves. La segona, amb 4 milions d'euros, contribuirà a finançar inversions en immobles destinats a activitats juvenils.\nD'altra banda, com a novetat, per donar una major garantia de continuïtat dels projectes s'ha ampliat fins dos anys el termini de la seva realització. Així, les subvencions són biennals i, per tant, les activitats objecte d'aquestes ajudes s'han de realitzar entre el mes de gener del 2008 i el mes de desembre del 2009.\nL'any passat, la Secretaria de Joventut va destinar 5,5 milions d'euros i va rebre un total de 687 sol·licituds per acollir-se a les dues línies de subvencions.


Joan Barceló | 02 gener 2010\nLa vida marxa en una dinàmica que marquen les hores. I ja se sap que totes feren, però la darrera mata, tal com ens recorden, amenaçadors, alguns rellotges de sol. Durant tot un any hem de viure pendents del temps, d'una pauta fred/calor, pluja/sequera que es repeteix a intervals, però també del temps astronòmic. Cada any, en aquesta època, sabem que hem de renovar els calendaris que tenim dispersos per diferents llocs del nostre àmbit familiar i de treball. Hem après a conviure amb els calendaris, com ho feim cada dia i cada moment amb els rellotges que marquen el ritme de la vida. És a l'entorn d'aquest entramat temporal on haurem de situar els fets que el temps -indicat per calendaris i rellotges- ens organitza mitjançant uns cicles i unes estacions que són pura conveniència legal.\nUN RELLOTGE DE TEMPS.\nDurant l'any canviarem dues vegades l'hora i, sense anar més enfora, aquest mateix moment que ara vivim, astronòmicament parlant, presenta una diferència grosso modo de sis hores en relació amb el mateix moment de l'any passat. Que no és poc. A Menorca hi ha una cançó, que completa el refrany que serveix avui de titular i que es refereix a aquells patrons o encarregats que procuren que la gent entri al treball abans d'hora i en surti després de l'hora deguda. Diu: "Es rellotge an es pagès | li serveix per una guia; | de la una fa migdia, | de les dues fa les tres; | ¿i que no sabeu per què és? | Per sa seua picardia".\nELS RELLOTGES D'AIGUA O CLEPSIDRES.\nA una persona que té molta facilitat de paraula o moltes ganes de parlar li diuen que té més corda que un rellotge. Els tribunals d'Atenes i de Roma, per assenyalar el temps assignat als oradors, utilitzaven rellotges d'aigua, també anomenats clepsidres. De fet, daten de l'antiguitat egípcia i es feien servir especialment durant la nit, quan els rellotges de sol perdien la seva utilitat. Els primers rellotges d'aigua consistien en un pot de ceràmica que contenia aigua fins a un cert nivell, amb un foradí a la base. Així en sortia el líquid en un temps prefixat, tant diürn com nocturn. Eren molt eficients per assenyalar les guàrdies nocturnes militars. El rellotge d'aigua egipci, més o menys modificat, va ser l'instrument més eficient per mesurar el temps durant molts segles.\nEL RELLOTGE DE PLATÓ.\nPlató ja havia ideat, quatre segles abans de la nostra era, un despertador amb l'ajuda d'un rellotge d'aigua i un alumne d'Arquimedes va desenvolupar un rellotge d'aigua amb indicadors numèrics i maneta. Els xinesos -que això de copiar ja els ve de vell- construïren el 1090 un rellotge d'aigua amb elements mecànics. Curiosament, el declivi dels rellotges d'aigua va venir motivat per l'avanç que significaren els rellotges mecànics. Quan s'introduïren al camp de les Balears va sorgir, irònicament, el rellotge de pagès de la cançó, que no és més que l'art de conèixer l'hora, sense instrument artificial, només observant la posició del sol i de les ombres que els objectes il·luminats pel sol projecten.


Un traçat alternatiu per fer el Camí de Santiago: la senda primitiva - Viatjar.CAT\n« Palafrugell: sorra, cultura i havaneres\nPraga, una ciutat que viu entre dos temps »\nPerò tot i que aquest és el camí més conegut n’hi ha d’altres igual de fantàstics i menys massificats. Un d’ells és el Camí Primitiu, la senda del primer camí conegut i que elegí Alfons II el Cast, al segle IX, per visitar la recent descoberta tomba. Aquest camí, més curt que el Francès, consta de 252 quilòmetres i 11 etapes; el punt de partida és Oviedo, des d’on comences a caminar i passes per Sales, Tineo, Pola de Allende, Fonsagrada, Lugo i Palas de rei. En aquesta última enganxes amb l’últim tram del Camí Francès i arribes, per fi, al teu destí.\nLes motius per fer aquesta peregrinació són molts i cadascú té el seu, hi ha gent que ho fa per religió, altres per esport, però a tots els mou un gran esperit de superació, un esperit que fa que al Camí la solidaritat i el companyerisme siguin els protagonistes. Ah! I recorda que si et decideixes has de demanar un credencial per ser reconegut com a pelegrí, d’aquesta forma podràs allotjar-te en els diferents albergs que hi ha per tot el camí!\nThemes: albergs, camí de Santiago, camino santiago, com arribar a escòcia amb furgo, peregrinació, peregrins santiago, SAINT LARY, saint martin\nComments of “Un traçat alternatiu per fer el Camí de Santiago: la senda primitiva”


Sócrates les lleis | Filosofía y ética | Xuletas, chuletas para exámenes, apuntes y trabajos\nSócrates les lleis\nEscrito el 27 de Agosto de 2017 en catalán con un tamaño de 11,41 KB\nBiel Batle Mascaró\nL'Apologia de Sòcrates , es va escriure entre el 393 i 389 a. C, és la versió que dóna Plató, de la defensa que fa Sócrates davant del tribunal atenès que el va condemnar a mort (399 a.C). Era acusat de no honorar els déus de la ciutat i corrompre als joves.\nL'autor d'aquest text va ser Plató va néixer l’any 427 aC i morí el 347 aC, descendent d'una família aristocràtica, va poder dedicarse a la política i també a la filosofia sent així el principal deixeble de Sòcrates, (personatje el qual va dedicat aquest llibre).\nAquest llibre al igual que les altres obres de plató es poden agrupar dins del corrent conegut ara amb el nom de platonisme, el qual ha tornat a resorgir amb força durant períodes com la Edat Mitjana per la seva influencia sobre la religió, o aparague també en el Renaixament, amb la recuperació de les idees clasiques en el Segle XV i XVI.\nEl tema principal el qual es tractat en aquest text es la llibertat, la justícia i el sentit de les lleis, si son justos. En aquest text tot això es veu mes relacionat amb un personatje molt característic de la Grècia Clàssica, un filòsof anomentat Sòcrates. Va néixer l'any 470a.C i morí condemnat davant del tribunal atenès l'any 399a.C es coneix com l'inventor de la filosofia occidental, només es coneixen coses sobre ell a través dels seus deixebles sobretot en gran part per plató i els seus diàlegs. Aquest llibre planteja un final amb dues direccions o branques; la primera branca o direcció fa referencia al final tràgic que rep Sòcrates en aquest llibre, que és la mort. En la segona direcció o branca el que plató intenta fer, obligarnos a reflexionar sobre la justícia i l'actuació de la llei grega d'aquell temps, si va ser correcte o no amb Sòcrates. Tot i això aquestes idees sobre la justícia de la Grècia clàssica poden se aplicades a les lleis actuals i determinar si son correctes o no. En aquestes lleis les podríem dividir en dos grups: El dret positiu o amb el dret natural, si s'ha de tenir en compte només les lleis escrites per a cada societat o si hem de respectar unes lleis universals per a tothom ( com els drets humans en la actualitat). La qual cosa també les relacióna estratament amb el relativisme o l'universalisme respectivament.\nPlató en aquest llibre estructura l'apologia de Sòcrates en tres apartats ben diferenciats uns amb els altres. A aquestes tres parts s'hi poden donar tres títols diferents.\nEn la primera part es pot posar el títol “Arguments a favor de Sòcrates”.\nAquest apartat del capítol de Sòcrates, faria referencia a tots el arguments que fa Sócrates per defensarse davant el tribunal d'Atenes i dels seus acusadors Meleto, Anítos i Líço, contant el que va fer perque es pensesin que era una mala persona, que era un corompidó. Sòcrates explica només que ell va anar a diferents grups socials de persones que eren considerades savies, com els poetes o menestrals, peró el que ell aconseguí descubrir va ser que no eren persones realment savies, que no hi havia realment persones savies entre les entrevistades, que l'únic que feien aquestes persones era xerrar, com si ells mateixos es considerasin grans savis, la qual cosa es demostrada per Sòcrates que tot això es fals, “ Tanmateix, de més savi que aquest home bé ho sóc, perquè ningú dels dos no sap res de bo; peró però mentre ell es pensa saber alguna cosa, no sabent res, jo, com que no sé res, no em penso saber-ho”, de aquí podria derivar la gran frase que tothom hauria de coneixer de Sòcrates ( només se que no se res).\nTots aquestes preguntes i/o entrevistes que fa a la gent li causaran gran quantitat d'enemics que serà uns dels factors principals per els quals anira al tribunal i serà jutjat.\nEntre els diversos arguments que fa Sòcrates per defensar-se durant el judici cal destacar una que diu així: “Es pot creure en qualitats de cavalls peró no en l'exitencia de cavalls”, ens demostra a través del mètode deductiu a on a partir d'unes qualitats que es coneixen s'obté el resultat, per aixó si sabem que hi ha qualitats per els cavalls, sabrem que els cavalls exiteixen, aquesta mateixa regla es pot amplicar als déus. Si existeixen diverses qualitats provinents dels déus, existiran els déus. “No es pot creure en qualitats dels déus i no creure amb tals déus”.\nDurant tot el text fa alusió que ell no demanara pietat com fa l'altre gent que es troba davant el tribunal per por de ser condenat, ell confia en que la gent del tribunal ( els 500) no es veges influenciada per les calumnies que s'havien fet sobre ell i per els seus acusadors. I gràcies a aquestes creences de que no ha de tenir por de la sentencia, ja que ell a la guerra del Peloponès no va tenir por i va fer tot el que li deien, a pesar de poder morir.\nFinalment en aquest primer apartat argumenta que ell no corromp als joves ja que cap d'ells, ni tampoc cap familiars del seus deixebles s'ha queixat mai del que fa.\nI que si tot això ho ha fet a estat involuntariament.\nEn la segona part es podria posar el títol de “ Sentencia de Sòcrates”.\nEn aquest apartat, el segon amb mes extensió.\nSòcrates l'únic que fa es decidir amb el tribunal, quina serà la seva sentencia. Ell fa saber que si a de anar a la pressó o a l'exíli amb l'edat de setanta anys ell no ho vol fer. Si es veu obligat a pagar una multa ell diu que no te doblers i insisteix diverses vegades que no la podra pagar. Finalment Sòcrates es dona compte i fa diverses alusions a la mort dient” Un home sap quan se li acosta el moment de morir”.\nAl final d'aquest capítol ens demostrà o ens intenta fer reflexionar si aquesta decisió seria la correcta o no.\nEn la tercera part el títol adequat podría ser “ Aceptació de la sentencia “.\nAquest apartat es el mes curt te només quatre pagines.\nAmb aquestes quatre pàGinés plató ens dona a coneixer el que va dir Sòcrates en el tribunal después de saber la seva sentencia de mort.\nSòcrates diu al conjunt dels 500 que aquesta elecció no es correcta, per la principal qüestió, que ell repeteix contínuament ( també algunes vegades al final de l'altre apartat) que tot això que ha fet ha estat gràcies al déu i que encara que mori sempre i haura altres persones que faran el mateix que ell, que faràn que els joves i també els adults, aprengui a pensar de “manera correcta”.\nTambé fa algunes referencias a alguns altres pesonatges de la Grècia clàssica, principalment amistats seves o coneguts, també fa algunes altres referencias a gent que com ell haurà mort per dir el que pensa i es trobaràn al cel amb ell com podria ser Anáxagoras que deia que la terra era una “pedra incandescent” el qual va ser jutjat per fer aquesta afirmació i condemnat a l'exili.\nEn referencia a l'estructura de tots aquests apartats, l'autor no hi separa clarament la presentació, el nus i la conclusió, ja que aquest capítol pareix ser un fragment de l'autentic llibre de Plató, es una adaptació de la editorial la butxaca i la traducció del llibre ha estat feta per Joan Crexell.\nL'autor d'aquest text, Plató, ens exposa dues idees que s'han de tenir en compte durant la lectura d'aquest llibre que son: la sentencia i la mort de Sòcrates, aquesta es la primera i la segona seria la que Sòcrates volia ser la conciencia crítica de la seva ciutat i de tota la humanitat, ja que així ens ajudaria a pensar d'una manera mes crítica.\nPer tot això, podem concloure que, la respota a la afirmació inicial donada a la primera pagina d'aquest comentari seria a elecció de cada persona, es a dir, la sentencia que recau sobre Sòcrates depen en funció de cada persona. Però el que queda clar es que tota infracció a la llei ha de ser castigada d'una manera justa per a cada persona.\nCom a resposta els tres apartats, en conclusió puc dir que hi ha una moralitat, mes haviat una ética implícita en aquest text, la qual puc concloure que es la justícia sobre la vida i la llibertat de cada persona, les quals estan lligades al determinisme i/o a la perspectiva existencialista o també a la llibertat condicionada, totes estudiades a classe.\nTotes les teories estudiades a classe i amb l'aportació de la reflexió que ens obliga a fer el llibre, ens permet arribar a conseguir una reflexió personal sobre aquests temas tractats com podrien ser la llibertat, la justícia o el sentit de la vida. Encara avui presents en la nostra societat, la qual intenta aconseguir unes condicions de vida acceptables per a tothom, com podria se la creació dels drets humans . *( Aquests drets es posseeixen independentment de quina sigui la situació legal o jurídica del país o regió en el que habita i de factors com l'estatus, l'etnia, la nacionalitat o qualsevol altre circumstància de l'individu en qüestió.\nD'ençà a finals del Segle XVIII es comença a concretar que els Drets Humans són inalienables i inherents a la persona. No poden ser concedits, limitats, canviats o venuts i tant sols poden ser assegurats).\nFinalment per acabar aquest comentari de text sobre el llibre L'apologia de Sòcrates creat per plató, he de comentar diversos aspectes. Un dels quals podria ser el plantejament de la mort de Sòcrates, sentenciat per el tribunal dels 500. La qual cosa ens demostra, que tota infracció a la llei acaba essent penalitzada, al marge de si al final de la condemna o si es culpable o no.\nLes diferents valoracions que podem fer damunt d'aquesta valoració es que la justícia no es sempre tant justa, com hauria de ser.\nAlguns aspectes esencials que Plató no ha tengut en compte a l'hora d'escriure aquest llibre, es que a aportat una part subjectiva propia, al text. Que un exemple que no surt en aquesta adaptació, peró probablament si a una adaptació mes extensa o a l'autèntic llibre de l'apologia de Sòcrates. Es la dramatització que fa sobre els darrers moments de vida de Sòcrates, al qual li ofereixen un cavall per sortir de la ciutat però ell diu que no vol fugir, diu que la llei a xerrat i aquesta s'ha de complir.\nL'únic que puc remarcar i posar en contra o en dubte, es si l'acceptació absoluta d'una cosa, hauria de dur a la mort. Ja que Sòcrates prefereix morir antes que demanar perdó per les calumnies fetes contra ell. Aquí ja discutiriam el nivell 6 Principis ètics universals, dels estadis evolutius del raonament moral.\nCal destacar que les dues societats no son tant diferents, ja que bàsicament una dona origen a l'altre, podríem parlar que es inclús la seva evolució.\nFinalment acabaré la meva valoració personal diguent que aquest llibre es un dels mes importants per descriure com era Sòcrates en vida, cal destacar la seva saviesa del “ només se que no se res ” i que Plató amb aquest text a ajudat a coneixer un poc millor com funcionava la Grècia Clàssica.\nLa doctrina de Plató Gent presocratica Déu segons Sócrates Plató Sofistes i Sócrates Indeterminisme kantia


Vols barats de Màlaga a Barranquilla des de 1218 € a Iberia\nVols barats Colòmbia Barranquilla Màlaga-Barranquilla\nVols barats de Màlaga a Barranquilla (BAQ) de Màlaga a Barranquilla Màlaga-Barranquilla, Colòmbia\nVols barats Màlaga-Cartagena de Indias\nConsulta l’oferta de vols de Màlaga a Barranquilla i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Màlaga a Barranquilla.\nEls preus mostrats corresponen a cerques de vols a de Màlaga a Barranquilla fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Aslak Apartment Saariselkä Finlàndia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAslak ApartmentApartamentSaariseläntie 8 A 10, Saariselka Town Center, Saariselkä, Finlàndia, 99830 - Veure al mapaNotable7,2Basada en14comentarisAslak ApartmentVeure més fotosVeure més fotosVeure totes les 31 fotos\nSi el que està buscant és per un hotel ben situat a Saariselkä, no busqui més enllà de Aslak Apartment. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Saariselkä. L'hotel ofereix aparcament de cotxes, àrea de fumadors per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent sauna, esquí, jardí. Amb una localització ideal i amb comoditats imbatibles, Aslak Apartment no troba competidors en cap categoria.\nAfter booking, you will receive payment instructions from Aslak Apartment via email.


Puigneró equipara Espanya amb Turquia - Notícies Política - Notícies Política - e-notícies\nPolítica · 22 de Juny de 2021. 08:49h.\n"L'informe del Consell d'Europa els situa al mateix nivell"\nEl vicepresident Jordi Puigneró ha equiparat Espanya amb Turquia en una entrevista a Els matins de TV3 i ha assegurat que "l'informe situa Espanya al mateix nivell que Turquia per no respectar els drets fonamentals dels polítics empresonats".\nPuigneró ha dit que "l'informe del Consell d'Europa ha estat la primera gran victòria de l'independentisme a l'exterior" i ha afegit que "a Espanya caldria un 'reencuentro' amb els drets fonamentals". D'altra banda, ha apuntat que els indults "és una mesura unilateral". "La mesura negociada seria l'amnistia" perquè "hi ha 3.000 persones perseguides".\nTanmateix, el número dos del Govern ha exposat que "la nostra actitud és mantenir obertes finestres de diàleg discret". "Durant dos anys apostem, de manera sincera, pel diàleg. Passat aquest temps, si no hi ha resultats no descartem res".\nGovern, Govern espanyol, Estat espanyol, Jordi Puigneró\n#46 josé julio, utopia, 26/06/2021 - 16:38\nOjalá España tuviera la potencia militar turca, ojala España tuviera la diplomacia turca, ojala España tuviera el respeto de sus vecinos que Turquía tiene de los suyos, ojalá España tratara a sus enemigos internos y externos como Turquía trata a los suyos, ojalá los españoles tuvieran el amor propio de los turcos. Ojalá España fuera Turquía\n#45 Gregari, VNG, 23/06/2021 - 14:55\nLa Catalunya nacionalista si que es la Turquia d'occident, España es un país admirable en tots els sentits i té un gran futur.\n#45.1 Martí, Lleida, 23/06/2021 - 18:36\nNo t'has llegit l'informe del Consell d'Europa pel que veig. Votat en contra per Espanya, Turquia i Azerbadjan\n#45.2 M Pilar, Barcelona, 23/06/2021 - 20:05\n45.1 El Consell d'Europa no és un organisme de la UE i els seus informes els deixa com un organisme que no coneix l'abast de les lleis europees i dels diferents que composen la UE.\n#44 electra, Barcelona, 23/06/2021 - 08:28\nAquest noi és un ignorant\n#43 Tabarnés puro, Barcino, 22/06/2021 - 22:23\nViendo a Puignerón es fácil confundirnos con Turquía.\n#43.1 Pastat, Chicago meixugo, 23/06/2021 - 10:48\nés clavat a un que venía catifes al mercadillo fa un parell d'anys, tot i que aquell no era tant lleig.\n#42 Nitato, Navarcles, 22/06/2021 - 20:50\nCatalunya és igual o pitjor. Sempre mirant als altres...


La CEA veu molt ajustada l'aplicació de la reforma laboral l'1 de\nLa Confederació Empresarial, que demanava tres mesos per adaptar-se a la nova legislació laboral, considera molt ajustat començar a aplicar els canvis a partir de l'1 de febrer. Valora especialment que es prevegi la creació del Consell Econòmic i Social. Per contra, lamenta que alguns sectors hauran de pagar més cares les hores extra.\nLa CEA encara ha de fer un estudi de fons de la nova legislació però en línies generals en fa una valoració positiva.\nEntén que es passa d'un sistema d'usos i costums a una regulació que ha de donar més seguretat jurídica tant a les empreses com als treballadors.\nEl president de la patronal, Gerard Cadena, considera, però, molt ajustat començar a aplicar els canvis en només un mes. Demanava una moratòria de tres mesos. Ara, "evidenment ens hem de conformar amb aquest mes i hi haurà gent que haurà de treballar més fort per tenir-ho tot a punt".\nPel que fa als avenços socials aplaudeix que els treballadors disposin de més dies de permisos de maternitat i paternitat però amb l'acord al Consell General no es podran començar a aplicar fins a l'1 de febrer.\nCritica l'eliminació del decalatge en els preus de les hores extra, que pensa que perjudica sectors com el del comerç, ja que "només utilitzava el primer tram i ara passa del 25 al 40%". "És un increment important que s'haurà d'assumir", ha afegit.\nDe les demandes que va fer que s'han acceptat destaca el fons de capitalització "per prevenir problemes que poden tenir tant empreses com treballadors".\nLa CEA posa a disposició dels associats l'assessorament que necessitin sobre la nova legislació i prepara una circular informativa amb un compendi dels canvis.


L’IDI obre un termini per a la presentació d’ofertes per a l’organització de Nupcial\nDavant de la petició de grups empresarials privats d’organitzar la propera edició de Nupcial 2019, l’IDI ha obert un termini per a la presentació d’ofertes per decidir finalment l’empresa que agafarà el relleu de la fira de noces.\nLes empreses interessades tenen fins divendres, 20 de setembre, per presentar les seves propostes, i es tendrà en compte l’experiència en organització d’esdeveniments així com l’estratègia comercial i de futur per a Nupcial, entre altres aspectes.\nPer la seva banda, l’IDI ofereix la possibilitat de continuar amb el nom de la fira, Nupcial Bridal Experience, a més d’informació de la fira com plànols i catàleg, així com la cessió dels perfils a les xarxes socials.\nL’empresa pública es compromet a assessorar tècnicament a l’empresa escollida en tot allò que precisi.\nL’IDI va anunciar la setmana passada la intenció de cedir l’organització de Nupcial Bridal Experience a la iniciativa privada per centrar-se en accions de promoció de sectors considerats estratègics per a l’economia balear i contemplats en el Pla d’Indústria. L’empresa pública, depenent de la Conselleria de Transició Energètica i Sectors Productius, es posa així a disposició de l’empresariat que vulgui donar continuïtat a la fira.\nSi estau interessats a presentar una proposta per organitzar Nupcial, aquí teniu la informació necessària.


Iberdrola ofereix beques per una major formació ambiental - Noticias Medi ambient - El Periódico Mediterráneo\nAJUDES I INVESTIGACIÓ\nIberdrola ofereix beques per una major formació ambiental\nIberdrola ha obert dos noves convocatòries de beques màster i ajudes a la investigació, respectivament, per al curs 2019-2020, amb l’objectiu de promoure l’excel·lència en la formació de les noves generacions i l’ocupabilitat en àmbits estratègics dins de la companyia com les energies renovables, que exercixen un paper clau per a combatre el canvi climàtic. Enguany, el grup té previst atorgar un total de 75 ajudes, a les que destinarà en el seu conjunt prop de 2,5 milions d’euros i que estaran dirigides a estudiants espanyols, britànics, nord-americans, mexicans i brasilers.\nFins a la data, ja són més de 850 jóvens els que, gràcies al ferm compromís d’Iberdrola amb la formació, han cursat estudis de màster i postgrau i realitzat investigacions en prestigioses universitats internacionals. En aquesta nova edició, la companyia concedeix un total de 55 beques màster dirigides a llicenciats, graduats i estudiants d’últim curs d’Espanya, Regne Unit, Estats Units, Mèxic i Brasil, amb una inversió superior als 2 milions d’euros.\nEl procés d’inscripció en aquesta nova convocatòria romandrà obert fins al pròxim 29 de març. Els interessats podran consultar totes les condicions i emplenar el formulari de sol·licitud al web d’Iberdrola www.iberdrola.com\n19:23 h // Empresas con cláusulas suelo


mayo 2013 – 1000galletas\nBuscant i buscant, he trovat una nova recepta de galetes de mantega. Són especials i molt fàcils de fer, i tenen com ingredient especial , la llet condensada. Un cop preparada la massa, hi podem afegir els “cookies” que volguem. Jo els he fet de llimona-canyella, gerds, taronja.-xocolata, vainilla-coco, pases de corint,…….. i així els…\nBy Montse Margarit mayo 29, 2013 0 Comments\nPASTIS D'ANIVERSARI PER UN "CULÉ"\nAvui celebrarem l’Aniversari de l’Albert, ja en son 23. Amb l’ajuda del Rubén li hem preparat aquest pastís especial de xocolata amb l’escut del Barça. El meu pinche m’ha ajudat a retallar les formes i a escollir els colors, i tots dos junts hem preparat aquest pastís, això i tot que ell es un “merengue”…\nBy Montse Margarit mayo 25, 2013 0 Comments\nPasteles Tartas personalizadas\nAMB DIES DE PLUJA .........\nVaja tarda de pluja i fred ¡¡¡¡¡¡¡¡ Quines ganes que faci sol, amb aquest temps només tens ganes d’estar tapadeta al sofà veient una bona película, però quan la familia només fa que preguntar: Que no fas cap pastís, o unes galetes o uns rocs de xocolata??? Doncs bé aquí ho teniu:  Rocs cruixents…\nBy Montse Margarit mayo 19, 2013 0 Comments\nUna tarda de galetes  Avui hem fet galetes de mantega. \nBy Montse Margarit mayo 6, 2013 0 Comments\nTarta Fondant per un forofo. Ja feia temps que volia fer aquest pastís pel meu fill, i per cel.lebrar el seu 13è aniversari, ja ha arrivat el moment. Ha estat divertit el procés, ha estat com jugar a plastilina, i el resultat ha estat fantàstic. És molt fàcil treballar el fondant, i amb paciència els…\nBy Montse Margarit mayo 5, 2013 0 Comments\nUnes galetes molt especials per Sant Jordi Aquesta és la primera entrada en el meu blog, serà una aventura personal, i aniré mostrant les meves petites creacions. Aquestes roses tant especials serviran per cel.lebrar un dia tant especial com Sant Jordi, esperava que durarien més que les roses naturales, però a casa han volat ,…


Amina Abed guanya el certamen de microrelats en valencià del Consell de la Joventut de València - Consell de la Joventut de València\nAmina Abed guanya el certamen de microrelats en valencià del Consell de la Joventut de València\nLa seua obra “Imagine…” ha sigut la més votada pel jurat, compost per la comissió permanent del CJV\nL’autora ha sigut premiada amb 100€ per a invertir en la llibreria “La Traca” del barri de Benimaclet de València\nAprofitant la celebració del Dia Internacional del Llibre, el Consell de la Joventut de València (CVJ) va anunciar aquest divendres, a través del seu perfil en la xarxa social Instagram, el premi al millor microrelat en valencià del certamen “Imagina una Joventut”, una iniciativa presentada en passat mes de febrer per a promocionar l’ús de la llengua entre les i els joves de la ciutat de València.\n“Imagine…” de la jove Amina Abed, ha sigut l’obra premiada pel jurat del certamen, format per la comissió permanent del CJV, amb un val de 100€ per a comprar en la llibreria “La Traca” del barri de Benimaclet, especialitzada en literatura valenciana i catalana.\nUn total de 15 joves de València s’han presentat a aquest concurs literari organitzat a través d’Internet, als quals la Presidenta del CJV, Ana Domínguez, ha agraït la seua participació i animat a continuar desenvolupant la seua creativitat i talent a través de l’escriptura.\n“Hem volgut posar en valor el talent de la gent jove, la seua creativitat i capacitat per a contar històries i transmetre emocions, i fer-ho a més en la llengua que ens representa com a societat valenciana”, ha destacat Domínguez, qui ha reconegut que “no ha sigut gens fàcil decantar-se per un microrelat perquè el nivell ha sigut molt alt”.\nEn aquest sentit, Domínguez ha explicat que dels vots emesos, l’obra d’Amina Abed ha sigut la més votada pel jurat del certamen, seguida molt de prop pel microrelat presentat per Rocío Burguete i Alba Antolí.\nAquest certamen ha sigut possible gràcies a una subvenció de la Conselleria d’Educació, Cultura i Esport de la Generalitat Valenciana i la col·laboració de l’Ajuntament de València.\n2021consell de la joventut de valènciaCulturaparticipacióValencia\nPrevious readingEl Consell de la Joventut de València presenta una Guia d’Associacionisme Juvenil\nNext readingEl Consell de la Joventut de València reivindica pel 1M una recuperació econòmica que compte amb la joventut